Et par nordjyske drenge er nomineret til årets IVÆKSTpris for iværksættere. Der er tale om Anders Ulrik Sørensen fra Vrå og Andreas Ydesen fra Hjørring. De er nomineret til priserne "Årets Unge Håb" og "Årets Guldkants-iværksætter", der gives til succesfulde iværksættere under 25 år. De to knægte står bag virksomheden Intelligent Marking ApS. De har udviklet verdens første fuldautomatiske robot til opkridtning af fodboldbaner, og deres kunder tæller allerede kæmpe klubber som Bayern München og Manchester United. IVÆKSTprisen er iværksættermiljøets egen pris, som hvert år hylder de dygtigste danske iværksættere. Den 10. december bliver det afgjort, om de to nordjyder vinder en af de prestigefyldte priser. Du kan læse videre om iværksætterkonkurrencen her. TV2 Nord har tidligere fulgt de to i serien "Alt på et bræt". Du kan se den herunder.

Referat:
Anders Ulrik Sørensen og Andreas ydesen fra Intelligent Marking ApS er blandt de nominerede til årets IVÆKSTpris for iværksættere. De er nomineret for at udvikle verdens første selvkørende robot til opkridtning af baner.